त्यस्तै, प्रधानमन्त्री कार्यालयलाई बलियो बनाउने भन्दै विभिन्न निकाय त्यहाँ गाभिएको बारे पनि मन्त्रिपरिषद्मा छलफल नभएकोमा मन्त्रीहरूले दाहालसमक्ष गुनासो गरेका थिए । गुनासो सुनेपछि अध्यक्ष दाहालले प्रधानमन्त्री ओलीसँग कुरा गर्ने आश्वासन आफ्नो दलका मन्त्रीहरूलाई दिएका थिए । दाहालले निकट भविष्यमा पार्टी एकतासमेत हुन लागेकाले आफ्ना काममा लाग्न मन्त्रीहरूलाई निर्देशन दिए । सरकार सञ्चालनमा समस्या देखिए त्यसलाई समाधान गर्ने गरी नेतृत्वले छलफल गर्ने तर मन्त्रीहरूले आफूले देखिने खालका राम्रा काम गर्नुपर्ने दाहालको भनाइ थियो ।
